****

**REPUBLIKA HRVATSKA**

**PRIMORSKO – GORANSKA**

**ŽUPANIJA**

**OPĆINA JELENJE**

51218 DRAŽICE

Dražičkih boraca 64

**Načelnik Općine Jelenje**

KLASA: 604-01/18-01-1

URBROJ: 2170/04-02/18-3

Dražice, 03. listopada 2018. god.

Na temelju članka 3. i članka 7. stavak 1. Odluke o stipendiranju socijalno ugroženih učenika srednjih škola i studenata («Službene novine» Primorsko-goranske županije, br. 28/15 i 38/15), općinski načelnik Općine Jelenje raspisuje

# **NATJEČAJ**

**za dodjelu stipendija socijalno ugroženim učenicima srednjih škola i studentima s područja općine Jelenje za školsku/akademsku 2018./19. godinu**

**I.**

Raspisuje se natječaj za dodjelu stipendija socijalno ugroženim učenicima srednjih škola i studentima i to:

- **20** stipendija za učenike srednjih škola,

- **20** stipendija za studente.

Za učenike srednjih škola stipendije iznose 300,00 kn mjesečno, a za studente 600,00 kn mjesečno.

**II.**

Pravo na podnošenje zahtjeva za dodjelu stipendije po osnovi socijalno-ekonomskog statusa ima redoviti učenik 1., 2., 3. i 4. razreda srednje škole (u daljnjem tekstu: učenik) i redoviti student (u daljnjem tekstu: student) koji ispunjava sljedeće uvjete:

1. da su državljani Republike Hrvatske,
2. da imaju prebivalište na području Općine najmanje tri godine prije raspisivanja natječaja,
3. da imaju status redovitog učenika ili studenta,
4. da nisu korisnici drugih stipendija ili novčanih primanja koja imaju obilježja stipendija za vrijeme dodjele i korištenja stipendije Općine,
5. učenici i studenti čije zajedničko domaćinstvo ima prihod po članu domaćinstva, uključivo i prihod od imovine, manje od 1.300,00 kuna prema iznosu prosječnog mjesečnog prihoda korisnika ostvarenoga (isplaćenoga) u tri mjeseca ili u dvanaest mjeseci koja prethode mjesecu u kojem je podnesen zahtjev za ostvarivanje prava na stipendiju,
6. učenik srednje škole čiji je prosjek ocjena iz prethodnoga završenog razreda srednje škole najmanje 3,00,
7. redoviti studenti sveučilišnih (preddiplomskih, diplomskih, integriranih) i stručnih studija ako im je prosjek ocjena sa studija najmanje 3,00, odnosno za studente prve godine sveučilišnih (pred diplomskih, integriranih) i stručnih studija 4,00 iz prethodna završena dva razreda srednje škole uz uvjet ostvarenih 55 ECTS bodova.

Pod pojmom učenik odnosno student, u smislu ove Odluke, podrazumijeva se učenik odnosno student koji redovito pohađa srednju školu odnosno studij.

Pravo na podnošenje zahtjeva za dodjelu stipendije nema učenik, odnosno student:

* 1. koji se obrazuje uz rad,
  2. studenti koji imaju status apsolventa ne mogu sudjelovati u natječaju za dodjelu stipendija.
  3. student koji pohađa poslijediplomski ili specijalistički studij.

**III.**

Podnositelj prijave uz prijavu prilaže:

a) **Srednjoškolci**

* 1. dokaz o prebivalištu na području Općine za sve članove zajedničkog domaćinstva (osobne iskaznica ili uvjerenje o prebivalištu)
  2. dokaz o primanjima svih članova zajedničkog domaćinstva i to prosječnog mjesečnog prihoda korisnika ostvarenoga (isplaćenoga) u tri mjeseca ili u dvanaest mjeseci koja prethode mjesecu u kojem je podnesen zahtjev za ostvarivanje prava na stipendiju,
  3. potvrda o upisu u školsku godinu za koju se traži stipendija,
  4. presliku svjedodžbe o uspjehu dva zadnja razreda, a za učenike 1. razreda srednje škole svjedodžba 7. i 8. razreda osnovne škole,
  5. druge dokaze kojima se dokazuje pravo na bodovanje utvrđeno u članku 18. stavku 1. točke od 1. do 6. Odluke o stipendiranju socijalno ugroženih učenika srednjih škola i studenata

**b) Studenti**

1. dokaz o prebivalištu na području Općine za sve članove zajedničkog domaćinstva,

2. dokaz o primanjima svih članova zajedničkog domaćinstva i to prosječnog mjesečnog prihoda korisnika ostvarenoga (isplaćenoga) u tri mjeseca ili u dvanaest mjeseci koja prethode mjesecu u kojem je podnesen zahtjev za ostvarivanje prava na stipendiju,

3. potvrda o upisu u akademsku godinu za koju se traži stipendija

4. prijepis ocjena za:

- upisani u 1. godinu studija: uspjeh posljednja dva razreda srednje škole

- upisani u 2. godinu studija: prijepis ocjena s 1. godine studija,

- upisani u 3, 4, 5 i 6. godinu studija prijepis ocjena prethodne godine studija.

5. druge dokaze kojima se dokazuje pravo na bodovanje utvrđeno u članku 18. stavku 1. točke od 1. do 6. Odluke o stipendiranju socijalno ugroženih učenika srednjih škola i studenata

6. potpisan obrazac privole voditelju zbirke podataka.

**Nepotpune i nepravovremene prijave neće se razmatrati.**

**IV.**

Kriterij za utvrđivanje liste kandidata za dodjelu stipendija su sljedeći:

1. socijalne prilike obitelji kandidata,
2. imovinski status kandidata
3. uspjeh u školovanju odnosno studiju i postignuti izvannastavni rezultati tijekom školovanja i studija,

**V.**

**Rok za dostavu prijave na natječaj je 15 dana od dana objave natječaja na web stranici**

**Općine Jelenje, u Novom listu i na oglasnim pločama Općine Jelenje.**

**VI.**

**Prijave s potrebnom dokumentacijom dostavljaju se osobno ili putem pošte na adresu "Općina Jelenje, 51218 Dražice, Dražičkih boraca 64., s naznakom «Natječaj za stipendije».**

OPĆINSKINAČELNIK

Robert Marčelja, bacc. oec