****

**REPUBLIKA HRVATSKA**

**PRIMORSKO – GORANSKA**

**ŽUPANIJA**

**OPĆINA JELENJE**

51218 DRAŽICE

Dražičkih boraca 64

**Načelnik Općine Jelenje**

KLASA: 604-01/18-01-1

URBROJ: 2170/04-02/18-2

Dražice, 03. listopada 2018. god.

Na temelju članka 3. i članka 6. stavak 2. Odluke o stipendiranju darovitih učenika srednjih škola i studenata («Službene novine» Primorsko-goranske županije, br. 28/15 i 6/16), općinski načelnik Općine Jelenje raspisuje

**NATJEČAJ**

**za dodjelu stipendija darovitim učenicima srednjih škola i studentima**

**s područja općine Jelenje za školsku/akademsku 2018./2019. godinu**

**I.**

Raspisuje se natječaj za dodjelu stipendija darovitim učenicima srednjih škola i studentima i to:

- **20** stipendija za učenike srednjih škola,

- **20** stipendija za studente.

Za učenike srednjih škola stipendije iznose 400,00 kn mjesečno, a za studente 800,00 kn mjesečno.

**II.**

Pravo pristupa natječaju za dodjelu stipendija pod točkom I. imaju redovni učenici 1., 2., 3., i 4. razreda srednje škole i redoviti studenti (u daljnjem tekstu pristupnik/ca) koji ispunjavaju slijedeće uvjete:

* + 1. da je državljanin Republike Hrvatske,
    2. da ima prebivalište na području Općine Jelenje u neprekidnom trajanju od najmanje tri (3) godine,
    3. da nije stariji od 24 godine,
    4. da je postigao opći uspjeh u posljednje dvije godine obrazovanja, i to:

- učenik - najmanje srednju ocjenu 4,5 za svaku godinu obrazovanja,

- student - najmanje srednju ocjenu 4,5 za svaku godinu obrazovanja u srednjoj školi, odnosno najmanje srednju ocjenu 4,0 i najmanje 55 ECTS bodova za svaku studijsku godinu na visokom učilištu.

Pod pojmom student, u smislu ove Odluke, podrazumijeva se student koji pohađa redoviti studij na visokom učilištu.

Pravo na podnošenje zahtjeva za dodjelu stipendije nema učenik, odnosno student:

* + 1. koji se obrazuje uz rad,
    2. koji pohađa poslijediplomski ili specijalistički studij.

**III.**  Kriteriji za dodjelu stipendija su:

* + - opći uspjeh iz svih predmeta u prethodne dvije godine školovanja,
    - završavanje srednjoškolskog obrazovanja u vremenu kraćem od propisanoga,
    - sudjelovanje i uspjeh na natjecanjima i smotrama,
    - sudjelovanje u odobrenim stručnim i znanstvenim projektima,
    - objavljeni radovi, javni nastupi te priznate inovacije,
    - osvojene nagrade,
    - pohađanje druge škole (glazbene, plesne i dr.) uz redovitu srednju školu,

**IV.**

Kriterije za ocjenu zahtjeva za dodjelu stipendije utvrđuju se na način da:

* + - 1. opći uspjeh iz svih predmeta u prethodne dvije godine školovanja utvrđuje se jedinstvenom prosječnom ocjenom iz prethodne dvije godine školovanja tako da se zbroj pojedinačnih ocjena iz svih predmeta/ispita za obje godine podijeli s ukupnim brojem predmeta/ispita. Tako dobiven prosjek izražava se određenim brojem bodova,
      2. završavanje srednjoškolskog obrazovanja u vremenu kraćem od propisanoga dokazuje se potvrdom škole,
      3. sudjelovanje i uspjeh na natjecanjima i smotrama dokazuje se diplomom ili drugom službenom potvrdom nadležnog tijela smotre ili natjecanja,
      4. sudjelovanje u odobrenim stručnim i znanstvenim projektima dokazuje se potvrdom organizacije koja je nositelj stručnog ili znanstvenog projekta te potvrdom da je projekt odobren od strane ovlaštenog tijela.
      5. objavljeni radovi, javni nastupi te priznate inovacije dokazuju se originalom ili preslikom objavljenoga rada, stručnim prikazom ili recenzijom, odnosno potvrdama ili diplomama o javnom nastupu,
      6. osvojene nagrade dokazuju se uvjerenjem o dodijeljenoj nagradi i
      7. pohađanje druge škole (glazbene, plesne i dr.) uz redovitu srednju školu dokazuje se potvrdom o upisu.

**V.**

Pristupnici uz prijavu prilažu sljedeće dokaze:

* + 1. presliku domovnice
    2. izvornik uvjerenja o prebivalištu
    3. uvjerenje o upisu u srednju školu / uvjerenje o upisu na veleučilište ili sveučilišni studij,

* + 1. dokaz o prosjeku ocjena iz točke III.
  1. **učenici srednje škole** presliku svjedodžbe o uspjehu dva zadnja razreda, a za učenike 1. razreda srednje škole svjedodžba 7. i 8. razreda osnovne škole,
  2. **studenti:** prijepis ocjena za:
     + upisani u 1. godinu studija: uspjeh posljednja dva razreda srednje škole

- upisani u 2. godinu studija: uspjeh zadnjeg razreda srednje škole i prijepis ocjena s 1. godine studija,

- upisani u 3, 4, 5 i 6. godinu studija prijepis ocjena prethodne godine studija.

1. dokaz o mogućim postignutim uspjesima na natjecanjima u znanju u prethodnoj školskoj godini iz točke IV. I
2. potpisanu privolu voditelju zbirke podataka.

**VI.**

Nepotpune i nepravovremene prijave neće se razmatrati.

**VII.**

**Rok za dostavu prijave na natječaj je 15 dana od dana objave natječaja na web stranici**

**Općine Jelenje, u Novom listu i na oglasnim pločama Općine Jelenje.**

**VI.**

**Prijave s potrebnom dokumentacijom dostavljaju se osobno ili putem pošte na adresu "Općina Jelenje, 51218 Dražice, Dražičkih boraca 64, s naznakom «Natječaj za stipendije».**

OPĆINSKI NAČELNIK

Robert Marčelja, bacc. oec